CELEX: 32012R1097
Language: fi
Date: 2012-11-23 00:00:00
Title: Komission täytäntöönpanoasetus (EU) N:o 1097/2012, annettu 23 päivänä marraskuuta 2012 , muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta annetun Euroopan parlamentin ja neuvoston asetuksen (EY) N:o 1069/2009 täytäntöönpanosta sekä neuvoston direktiivin 97/78/EY täytäntöönpanosta tiettyjen näytteiden ja tuotteiden osalta, jotka vapautetaan kyseisen direktiivin mukaisista eläinlääkärintarkastuksista rajatarkastusasemilla, annetun asetuksen (EU) N:o 142/2011 muuttamisesta siltä osin kuin on kyse eläimistä saatavien sivutuotteiden ja niistä johdettujen tuotteiden lähettämisestä jäsenvaltioiden välillä ETA:n kannalta merkityksellinen teksti

24.11.2012   
            
            
               FI
            
            
               Euroopan unionin virallinen lehti
            
            
               L 326/3
            
         KOMISSION TÄYTÄNTÖÖNPANOASETUS (EU) N:o 1097/2012,
   annettu 23 päivänä marraskuuta 2012,
   muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta annetun Euroopan parlamentin ja neuvoston asetuksen (EY) N:o 1069/2009 täytäntöönpanosta sekä neuvoston direktiivin 97/78/EY täytäntöönpanosta tiettyjen näytteiden ja tuotteiden osalta, jotka vapautetaan kyseisen direktiivin mukaisista eläinlääkärintarkastuksista rajatarkastusasemilla, annetun asetuksen (EU) N:o 142/2011 muuttamisesta siltä osin kuin on kyse eläimistä saatavien sivutuotteiden ja niistä johdettujen tuotteiden lähettämisestä jäsenvaltioiden välillä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1069/2009 (1) ja erityisesti sen 21 artiklan 5 kohdan a alakohdan, 23 artiklan 3 kohdan sekä 48 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1069/2009 vahvistetaan eläimistä saataville sivutuotteille ja niistä johdetuille tuotteille ihmisten ja eläinten terveyttä koskevat säännöt, joilla pyritään ehkäisemään ja saamaan mahdollisimman vähäisiksi näistä tuotteista ihmisten ja eläinten terveydelle aiheutuvat riskit. Siinä säädetään myös eläimistä saatavien sivutuotteiden ja niistä johdettujen tuotteiden markkinoille saattamista koskevista säännöistä.
            
         
               (2)
            
            
               Muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta annetun Euroopan parlamentin ja neuvoston asetuksen (EY) N:o 1069/2009 täytäntöönpanosta sekä neuvoston direktiivin 97/78/EY täytäntöönpanosta tiettyjen näytteiden ja tuotteiden osalta, jotka vapautetaan kyseisen direktiivin mukaisista eläinlääkärintarkastuksista rajatarkastusasemilla, 25 päivänä helmikuuta 2011 annetussa komission asetuksessa (EU) N:o 142/2011 (2) säädetään asetuksen (EY) N:o 1069/2009 täytäntöönpanoa koskevista säännöistä, mukaan luettuna säännöt, jotka koskevat toimijoiden rekisteröintiä, eläimistä saatavien sivutuotteiden ja niistä johdettujen tuotteiden lähetysten mukana jäsenvaltioiden välisessä kaupassa kulkevien kaupallisten asiakirjojen sisältöä sekä sen ilmoituslomakkeen mallia, joka on esitettävä tietyistä eläimistä saatavista sivutuotteista ja niistä johdetuista tuotteista asetuksen (EY) N:o 1069/2009 48 artiklan 1 kohdan nojalla.
            
         
               (3)
            
            
               Asetuksen (EY) N:o 1069/2009 mukaan toimijoiden on varmistettava, että eläimistä saatavat sivutuotteet ja niistä johdetut tuotteet ovat jäljitettävissä kaikissa keräämis-, valmistus-, käyttö- ja hävittämisketjun vaiheissa, jotta sisämarkkinat eivät häiriinny tarpeettomasti silloin kun on kyse tapahtumista, jotka liittyvät ihmisten tai eläinten terveydelle aiheutuviin tosiasiallisiin tai mahdollisiin riskeihin.
            
         
               (4)
            
            
               Toimijoiden on varmistettava, että eläimistä saatavia sivutuotteita koskevan lainsäädännön soveltamisalaan kuuluvat toimet rekisteröidään tai hyväksytään. Luokkaan 2 ja 3 kuuluvien aineksien pienten määrien käsittely voi kuitenkin aiheuttaa merkityksettömän alhaisen riskin, jos ne ovat peräisin alueilta, joilla ei ole ilmoitettu ihmisiin tai eläimiin tarttuvia tauteja. Jäsenvaltioille olisi sen vuoksi annettava lupa sallia tietyt toimet ilman rekisteröintiä sellaisena kuin siitä säädetään asetuksen (EY) N:o 1069/2009 23 artiklassa. Tällainen poikkeus on rajoitettava ainoastaan toimiin, jotka koskevat alueen sisällä tapahtuvia näiden tuotteiden suoria toimituksia loppukäyttäjälle, paikallisilla markkinoilla tai paikallisiin vähittäisliikkeisiin.
            
         
               (5)
            
            
               Jokaisen eläimistä saatavien sivutuotteiden tai niistä johdettujen tuotteiden lähetyksen, josta käydään kauppaa jäsenvaltioiden välillä, mukana on oltava kaupallinen asiakirja. On kuitenkin tarpeen muuttaa ja laajentaa kaupallista asiakirjaa koskevia nykyisiä vaatimuksia, jotta varmistetaan, että se sisältää kaikki tarpeelliset tiedot asianomaisen aineksen turvallisesta käsittelystä ja käyttötarkoituksesta tai loppukäsittelystä.
            
         
               (6)
            
            
               Toimijoiden on täsmennettävä kaupallisessa asiakirjassa tietyt lähetystä koskevat tiedot, erityisesti eläimistä saatavien sivutuotteiden ja niistä johdettujen tuotteiden luokka, tavaran luonne ja käsittelytapa. Asetuksen (EU) N:o 142/2011 3 artiklan mukaan ei ole tarpeen antaa kaupallista asiakirjaa johdetuista tuotteista, jotka on ilmoitettu valmistusketjun päätepisteeksi. Lisäksi viittaus Euroopan parlamentin ja neuvoston asetuksen (EY) N:o 853/2004 (3) mukaisiin käsittelyvaatimuksiin voidaan poistaa. Asetuksen (EU) N:o 142/2011 liitettä VIII olisi sen vuoksi muutettava.
            
         
               (7)
            
            
               Useille asetuksen (EY) N:o 1069/2009 48 artiklan 1 kohdassa tarkoitetuille eläimistä saataville sivutuotteille ja niistä johdetuille tuotteille on saatava lupa ennakkoon määräjäsenvaltion toimivaltaiselta viranomaiselta toimijan hakemuksesta. Asetuksen (EU) N:o 142/2011 liitteessä XVI esitetään vakiomuoto luvalle, joka koskee eläimistä saatavien sivutuotteiden ja niistä johdettujen tuotteiden lähettämistä toiseen jäsenvaltioon. Kyseistä mallia olisi muutettava siten, että siihen sisällytetään tiedot lupien voimassaolon päättymispäivästä, lähetyksen tilavuudesta tai massasta, lähettäjän nimi ja osoite, eläimistä saatavien sivutuotteiden alkuperä ja lähetyksen määräpaikka. Asetuksen (EU) N:o 142/2011 liitettä XVI olisi sen vuoksi muutettava.
            
         
               (8)
            
            
               Sen vuoksi asetusta (EU) N:o 142/2011 olisi muutettava.
            
         
               (9)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EU) N:o 142/2011 seuraavasti:
   
               1)
            
            
               Korvataan 20 artiklan 4 kohdan c alakohta seuraavasti:
               
                           ”c)
                        
                        
                           toimijat, jotka kuljettavat kuivaa käsittelemätöntä villaa ja karvaa, joka on suljettu turvallisesti pakkauksiin ja lähetetään suoraan rehuketjun ulkopuolella käytettäväksi tarkoitettuja johdettuja tuotteita tuottavaan laitokseen tai väliasteen toimia toteuttavaan laitokseen sellaisissa olosuhteissa, että taudinaiheuttajien leviäminen estyy;
                        
                     
                           d)
                        
                        
                           toimijat, jotka käyttävät pieniä määriä asetuksen (EY) N:o 1069/2009 9 ja 10 artiklassa tarkoitettuja luokkaan 2 ja 3 kuuluvia aineksia tai niistä johdettuja tuotteita, kun tarkoituksena on alueen sisällä tapahtuva näiden tuotteiden suora toimittaminen loppukäyttäjälle, paikallisilla markkinoilla tai paikallisiin vähittäisliikkeisiin, jos toimivaltainen viranomainen katsoo, ettei tällaiseen toimintaan liity vakavan ihmisiin tai eläimiin tarttuvan taudin leviämisriskiä; tätä kohtaa ei sovelleta, kun kyseisiä aineksia käytetään rehuna muilla tuotantoeläimillä kuin turkiseläimillä.”
                        
                     
         
               2)
            
            
               Muutetaan liitteet VIII ja XVI tämän asetuksen liitteen mukaisesti.
            
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä marraskuuta 2012.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 300, 14.11.2009, s. 1.
   
      (2)  EUVL L 54, 26.2.2011, s. 1.
   
      (3)  EUVL L 139, 30.4.2004, s. 55.
   
      LIITE
      Muutetaan asetuksen (EU) N:o 142/2011 liitteet seuraavasti:
      
                  1)
               
               
                  Korvataan liitteessä VIII olevassa III luvussa oleva kaupallisen asiakirjan malli seuraavasti:
                  ”Kaupallinen asiakirja
                  
                  Kuljetettaessa muita kuin ihmisravinnoksi tarkoitettuja eläimistä saatavia sivutuotteita ja niistä johdettuja tuotteita Euroopan unionissa asetuksen (EY) N:o 1069/2009 mukaisesti
                  
                     
                  
                     
               
            
                  2)
               
               
                  Korvataan liitteessä XVI olevan III luvun 10 jakso seuraavasti:
                  ”10   jakso
                  
                  
                     Tiettyjä unionin sisäisessä kaupassa sovellettavia lupia koskevien hakemusten vakiomalli
                  
                  Toimijan on haettava määräjäsenvaltion toimivaltaiselta viranomaiselta asetuksen (EY) N:o 1069/2009 48 artiklan 1 kohdassa tarkoitettua eläimistä saatavien sivutuotteiden ja niistä johdettujen tuotteiden lähettämistä koskevaa lupaa seuraavassa esitetyn mallin mukaisesti: